Ξάνθη 26-11-2014

**ΑΝΑΚΟΙΝΩΣΗ – ΕΚΚΛΗΣΗ**

Ενόψει των γιορτών των Χριστουγέννων και με πρωτοβουλία των **Eκπαιδευτικών του 9ου και 18ου Δημοτικού Σχολείου Ξάνθης**, διοργανώνεται συλλογή τροφίμων μακράς διάρκειας, σχολικών ειδών και ειδών ατομικής και οικιακής χρήσης. Η συλλογή θα ξεκινήσει άμεσα και θα διαρκέσει **μέχρι τη Δευτέρα 15 Δεκεμβρίου 2014**. Τα τρόφιμα και τα υπόλοιπα είδη θα διανεμηθούν:

**Α.** σε ευπαθείς οικογένειες των δύο σχολείων και

**Β.** στο παιδικό χωριό SOS Αλεξανδρούπολης και στο Κέντρο Παιδιού και Οικογένειας Αλεξανδρούπολης και Κομοτηνής (που επίσης λειτουργούν υπό την αιγίδα του παιδικού χωριού SOS), τα οποία (όπως και τα υπόλοιπα χωριά SOS) αντιμετωπίζουν σοβαρότατο πρόβλημα επιβίωσης.

Παρακαλούνται οι γονείς, μαθητές και φίλοι, που θέλουν να βοηθήσουν, να φέρουν ό,τι μπορούνε από την παρακάτω λίστα, από τώρα μέχρι και την καταλυτική ημερομηνία και να τα παραδίδουν στους εκπαιδευτικούς των δύο σχολείων.

Σας παραθέτουμε ενδεικτική λίστα προϊόντων (από την ιστοσελίδα των χωριών SOS):

- **Συσκευασμένα είδη τροφίμων** (λάδι, γάλα εβαπορέ, ζυμαρικά, ρύζι, αλεύρι, όσπρια, μέλι, ζάχαρη, κόρν φλέιξ, σάλτσα ντομάτας).

- **Είδη ατομικής υγιεινής** (σαμπουάν, αφρόλουτρα, σαπούνια, οδοντόκρεμες, οδοντόβουρτσες, χαρτί υγείας).

- **Είδη οικιακής χρήσης** (χαρτί κουζίνας, χλωρίνη, σκόνη πλυντηρίου ρούχων, υγρό πιάτων, υγρό για τζάμια, υγρό για πάτωμα)

- **Σχολικά είδη** (τετράδια, στυλό, μαρκαδόροι, σχολικά βιβλία, χάρτες, κασετίνες, τσάντες κ.λ.π.)

Ευχαριστούμε πολύ εκ των προτέρων για την ευαισθησία και

τη συμβολή σας

Πληροφορίες: Ιωαννίδου Βασιλική του 9ου Δημ. Σχολείου Ξάνθης

Γρούδος Φίλιππος του 18ου Δημ. Σχολείου Ξάνθης

.